
Innledning 
Sportsplanen er et styrende dokument for all sportslig aktivitet i Nanset IF fotball. Sportsplanen skal skape en helhetlig, forutsigbar og inkluderende fotballhverdag for alle spillere, trenere, ledere og foresatte. 
Sportsplanen er forankret i Nanset IF sin visjon, verdier og mål og Norges fotballforbunds (NFF) retningslinjer for breddefotball, barnefotball og ungdomsfotball. 
Planen revideres årlig av sportslig utvalg og vedtas av styret.

Visjon, verdier og målsetninger 
Visjon
“Spilleren i sentrum” 
Alle som vil spille fotball, skal få et tilbud. Klubben skal tilrettelegge for utvikling etter forutsetninger, ønsker og mål.
Verdier
Trygghet- et godt og inkluderende miljø, Trivsel- fotball skal være gøy, Respekt- for medspillere, motspillere, trenere og dommere, utvikling- både sportslig og menneskelig.
Nanset er en «Fair Play» klubb. All idrettslig aktivitet skal bygge på verdiene over både på og utenfor banen.

Målsetninger 
Klubben skal gi så mange barn og ungdommer et godt fotballtilbud og gode fotballopplevelser. Vi skal jobbe sammen for å skape et miljø der alle føler seg velkomne og ivaretatt. Vi skal skape gode mennesker som ser verdien av tilhørighet, inkludering og fellesskap. 
 
Organisering av den sportslige virksomheten

Styret har det overordnede ansvaret for klubbens sportslige aktiviteter og at sportsplanen følges.
Sportslig leder har ansvar for oppfølging av all fotballaktivitet på feltet. 
Trener har det sportslige ansvaret for lagene.

Rollebeskrivelser for alle med rolle i klubb er beskrevet i klubbhåndbok. https://nansetif.idrettenonline.no/next/p/75858/fotballstyret


Retningslinjer for trening- barnefotball ( 6-12 år)

Mål:
· Skape fotballglede og trygghet
· Utvikle grunnleggende ferdigheter
· Legge grunnlaget for livslang idrettsglede





Prinsipper:
· Likeverdig spilletid i kamp
· Jevnbyrdighet
· Rullering på posisjoner
· Fokus på mestring

Trening:
· 1-2 økter pr uke (de yngste)
· 2-3 økter pr uke (de eldste)
· Øktene skal være ballaktive og lekpregede

Kamp:
· Resultater tones ned
· Alle spillere deltar like mye. 
· Fair- Play hilsen før og etter kamp

Turneringer og treningskamper:
· Mulighet til å stille differensierte lag. Alle skal få et tilnærmet likt tilbud
· Lag med spillere under 12 år skal ikke delta på cup i utlandet

Anbefalinger fra krets følges ved påmelding av lag i seriespill.
Spillere som skal delta på kamp må ha innbetalt medlemskontingent og treningsavgift. Gjelder ikke 5 års klassen.


Retningslinjer for deltakelse på trening og kamp i barnefotballen
Forsikring og sikkerhet
Alle barn under 13 år som deltar i organisert aktivitet i klubbens regi er dekket av NIFs barneidrettsforsikring, uavhengig av medlemskap, så lenge barnet er bosatt i Norge eller har status som flyktninger/asylsøkere.
Barn bosatt i utlandet, uten flyktning-/asylsøkerstatus, er ikke dekket og kan derfor ikke delta på trening før forsikringsforholdet er avklart.
Deltakelse på trening uten medlemskap
Klubbløse barn under 13 år som ønsker å prøve seg på trening kan delta inntil 3 økter før innmelding kreves. Dersom barnet er medlem av en annen klubb, må denne gi samtykke før barnet kan delta.
Deltakelse på kamp
For å kunne delta i kamp, må barnet være registrert i klubbens systemer og ha betalt medlemskontingent og treningsavgift. Kravet om innbetaling gjelder ikke 5 års klassen.

Retningslinjer for trening- Ungdomsfotball (13-19 år)

Mål:
· Beholde flest mulig lengst mulig
· Tilrettelegge for ulike ambisjonsnivå
· Utvikle gode spillere

Trening:
· 3-4 økter pr uke anbefales
· Økende krav til oppmøte og innsats
· Muligheter for differensiering- aldri permanent nivådeling.

Kamp:
· Kamptilbud til alle 
· Spilletid kan vurderes i sammenheng med oppmøte på trening over tid

Retningslinjer for deltakelse på trening og kamp i ungdomsfotballen
Forsikring og sikkerhet
Ungdom er dekket gjennom sin nåværende klubbs lisens så lenge overgangen ikke er sendt og godkjent. Spillere uten klubbtilhørighet har ikke forsikringsdekning.
Deltakelse på trening
Spillere som vurderer å bytte klubb, og som møter på trening må ha samtykke fra spillers nåværende klubb.
· Lagleder skal være informert før spilleren deltar.
· Henvendelse til nåværende klubb skal skje på mail med svarfrist.
Spillere som har sluttet i sin gamle klubb skal anses som medlem i tidligere klubb til dette er avklart.
Klubbløse spillere kan delta inntil 2 økter før innmelding kreves dersom det foreligger signert egenerklæring fra spiller/foresatte om at de er kjent med at spilleren ikke er forsikret før medlemskapet er aktivt.
Deltakelse på kamp
For å kunne delta i kamp, må spilleren:
· være registrert i klubbens systemer og ha betalt medlemskontingent og treningsavgift.
· være registrert og godkjent i FIKS og karantenetiden på 7 dager er over.
· ha betalt lisens. Det må foreligge

Retningslinjer hospitering, overganger og utlån

Hospitering:

Hospitering skal være et supplement, ikke en erstatning for aktivitet på eget lag. Spillerens hovedarena skal alltid være på eget lag. Det anbefales ikke hospitering før barnet er 10 år.
Hospitering gir en spiller mulighet til å trene eller spille kamper med lag over eller under sitt eget alderstrinn, annet lag på eget alderstrinn, på tvers av kjønn.
Det er trener som vurderer hospitering i samarbeid med trener på lag det ønskes hospitering, spiller og foresatte. Dersom uenighet har sportslig leder siste ord.  
https://www.fotball.no/kretser/vestfold/aktivitet/ofte-stile-sporsmal-kamp_serie/#180274







Overganger og utlån:

Klubb skal skriftlig underrette nåværende klubb og spillerens foresatte dersom spiller er under 15 år. Klubb kan etter rimelig tid kontakte spiller. Dette gjelder også dersom spiller selv tar kontakt.
https://www.fotball.no/kretser/vestfold/aktivitet/ofte-stile-sporsmal-kamp_serie/#180274


Retningslinjer for trenere 
 
· Ha godkjent trenerkurs tilknyttet alder på laget de trener.
· Planlegge økter som hensyntar spillernes alder, utvikling og modning.
Treningsøkta.no og Tiim.no kan benyttes for inspirasjon. https://no-fotball.s2s.net/home/ , https://tiim.no/. https://www.fotball.no/barn-og-ungdom/
· Følge sportsplanen
· Delta på trener/ lagleder møter i regi av egen klubb
· Sikre gode rutiner for innmelding/utmelding av spillere på eget lag


 Forventninger til spillere 
 
· Møte forberedt til trening og kamp 
· Ta ansvar for egen utvikling 
· Opptre i «fair play ånd» 
Vis respekt- for medspillere, motspillere, trenere og dommer 

 

Forventninger til klubb 
       
· Tilrettelegge for et godt sportslig tilbud til alle medlemmer 
· Tilrettelegge og planlegge for kompetanseheving for trenere og medlemmer i styret og andre roller tilknyttet Nanset fotball 
· Arrangere og tilrettelegge for møteplasser for trenere, spillere og klubbdommere 
· Informere godt internt og eksternt 
· Holder utstyr i form av førstehjelpsutstyr, godkjente baller, nødvendig utstyr, drakter og overtrekksvester.


Klubbdommere  
 
Dommeransvarlig i klubben har ansvar for oppfølging og veiledning av klubbdommere. Klubbens autoriserte dommere kan benyttes ved behov.  
Spillere fra 13 år kan starte dømming etter gjennomført klubbdommerkurs. 
For dommere med ambisjoner og talent kan klubben tilby videre oppfølging og etterutdanning i nært samarbeid med kretsen. 
Klubbdommere skal delta på dommerkurs/dommersamlinger i regi av egen klubb.
Dommerne skal følge klubbens foretrukne digitale løsning for dommere. 

